CELEX: 31984R3440
Language: el
Date: 1984-12-06 00:00:00
Title: Κανονισμός (ΕΟΚ) αριθ. 3440/84 της Επιτροπής της 6ης Δεκεμβρίου 1984 σχετικά με τα προσαρτήματα στα δίχτυα μηχανότρατας (τράτας), δανικής τράτας και άλλα παρόμοια δίχτυα

Avis juridique important

|

31984R3440

Κανονισμός (ΕΟΚ) αριθ. 3440/84 της Επιτροπής της 6ης Δεκεμβρίου 1984 σχετικά με τα προσαρτήματα στα δίχτυα μηχανότρατας (τράτας), δανικής τράτας και άλλα παρόμοια δίχτυα  

Επίσημη Εφημερίδα αριθ. L 318 της 07/12/1984 σ. 0023 - 0027 Φινλανδική ειδική έκδοση: Κεφάλαιο 4 τόμος 2 σ. 0021  Ισπανική ειδική έκδοση: Κεφάλαιο 04 τόμος 3 σ. 0087  Σουηδική ειδική έκδοση: Κεφάλαιο 4 τόμος 2 σ. 0021  Πορτογαλική ειδική έκδοση : Κεφάλαιο 04 τόμος 3 σ. 0087 

***** ΚΑΝΟΝΙΣΜΟΣ (ΕΟΚ) αριθ. 3440/84 ΤΗΣ ΕΠΙΤΡΟΠΗΣ  της 6ης Δεκεμβρίου 1984  σχετικά με τα προσαρτήματα στα δίχτυα μηχανότρατας (τράτας), δανικής τράτας και άλλα παρόμοια δίχτυα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 171/83 του Συμβουλίου της 25ης Ιανουαρίου 1983 περί ορισμένων προσωρινών τεχνικών μέτρων διατηρήσεως των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 2664/84 (2), και ιδίως το άρθρο 21,  Εκτιμώντας:  ότι το άρθρο 7 του κανονισμού (ΕΟΚ) αριθ. 171/83 απαγορεύει τη χρησιμοποίηση κάθε προσαρτήματος που μπορεί να φράξει τα μάτια οποιουδήποτε τμήματος ενός διχτυού ή να μειώσει τις διαστάσεις του·  ότι, έχοντας υπόψη το άρθρο 2 του κανονισμού (ΕΟΚ) αριθ. 171/83, οι διατάξεις αυτές εφαρμόζονται μόνο στα δίχτυα μηχανότρατας (τράτας), στις δανικές τράτες και σε άλλα παρόμοια δίχτυα·  ότι το άρθρο 7 του κανονισμού (ΕΟΚ) αριθ. 171/83 προβλέπει ότι τα προσαρτήματα στα δίχτυα πρέπει να αποτελούν το αντικείμενο άδειας·  ότι είναι αναγκαίο να προσδιοριστούν ορισμένα τμήματα του διχτυού·  ότι δεν είναι απαραίτητο να απαγορευτούν τα προσαρτήματα στα δίχτυα μηχανότρατας (τράτας) κατά την αλιεία διαφόρων ειδών για τα οποία δεν προσδιορίζεται ένα ελάχιστο μέγεθος ματιού στον κανονισμό (ΕΟΚ) αριθ. 171/83·  ότι πρέπει να επιτραπεί η χρησιμοποίηση ορισμένων προσαρτημάτων που περιορίζουν τη φθορά και το σχίσιμο των διχτύων μηχανότρατας (τράτα), δανικής τράτας και άλλων παρόμοιων διχτυών, να ενισχυθούν αυτά τα δίχτυα, να περιοριστεί η διαφυγή των αλιευμάτων προς το εμπρόσθιο μέρος αυτών των διχτυών ή να βελτιωθεί η αποτελεσματικότητα και η ασφάλειά τους κατά τη χρήση·  ότι σκοπός της κάτω στρώσης είναι να προστατεύει την κάτω πλευρά του διχτυού μηχανότρατας (τράτας) από τη φθορά και το σχίσιμο·  ότι κύριος σκοπός της επάνω στρώσης είναι να προστατεύει τα επάνω ή πλευρικά τμήματα του σάκου από τη φθορά και το σχίσιμο σε περίπτωση που το οπίσθιο τελευταίο τμήμα του διχτυού μηχανότρατας (τράτας) περιτυλιχθεί κατά μήκος του άξονά του κατά τη διεξαγωγή της αλιείας·  ότι σκοπός της θήκης ενίσχυσης είναι να ενισχύει το σάκο και να εμποδίζει τη διάρρηξή του όταν είναι γεμάτος με ψάρια και όταν ανυψώνεται προς το πλοίο·  ότι ο σκοπός της περιφερικής στρώσης είναι να εμποδίζει τον κοψαδούρο να κόψει την πλέξη του διχτυού του σάκου·  ότι σκοπός του σχοινιού δεσίματος του σάκου (γαϊδάρου) είναι να κλείνει το σάκο·  ότι ένα περιορισμένο μήκος του τελευταίου τμήματος του σάκου μπορεί να διπλωθεί προς τα πίσω μέσα στο άνοιγμα του ίδιου του σάκου για να εξασφαλίζει καλύτερο κλείσιμο του σάκου·  ότι σκοπός του κοψαδούρου είναι να καθιστά δυνατό το κλείσιμο του οπισθίου τμήματος του σάκου για να διευκολύνει τη φόρτωσή του στο πλοίο·  ότι σκοπός της περιφερικής νεύρωσης είναι να περιορίζει την έκταση της διαμέτρου του σάκου·  ότι σκοπός του κώνου είναι να επιτρέπει να περνούν τα αλιεύματα από το εμπρόσθιο στο οπίσθιο μέρος του διχτυού μηχανότρατας (τράτας), περιορίζοντας συγχρόνως τη δυνατότητα επιστροφής τους·  ότι σκοπός του διχτυού-κόσκινο είναι να αλιεύει, κατ' επιλογή ψάρια, γαρίδες ή άλλα είδη·  ότι σκοπός του σχοινιού ενίσχυσης είναι να ενισχύει το δίχτυ μηχανότρατας ή να εμποδίζει να φθάνουν στο σάκο πέτρες και θραύσματα διαφόρων αντικειμένων·  ότι σκοπός του στριφώματος είναι να βελτιώνει το κλείσιμο του σάκου με το σχοινί δεσίματος του σάκου (γάϊδαρο)·  ότι σκοπός του σάκου-παντελόνι είναι να μειώνει τον κίνδυνο ολικής απώλειας των αλιευμάτων κατά την αλιεία σε ανώμαλους βυθούς·  ότι πρέπει, για το σκοπό αυτό, να θεσπιστούν ορισμένοι λεπτομερείς κανόνες για τα προσαρτήματα αυτά και, ιδιαίτερα, να δοθεί η τεχνική περιγραφή τους καθώς και να καθοριστούν οι όροι με τους οποίους μπορούν να χρησιμοποιηθούν·  ότι, ενδεχομένως, μπορούν να γίνουν παρεκκλίσεις στον παρόντα κανονισμό, οι οποίες αφορούν ειδικές περιπτώσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρησης Αλιευτικών Πόρων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την έννοια του παρόντος κανονισμού, ο όρος «τράτα» αντιστοιχεί στους όρους «δίχτυ μηχανότρατας, δανική τράτα ή άλλα παρόμοια δίχτυα».  Άρθρο 2  Οι τεχνικοί όροι, καθώς και ορισμένα προσαρτήματα ή κατασκευές που αποτελούν συνήθως αναπόσπαστο τμήμα της τράτας ή μπορούν να χρησιμοποιούνται με τράτα, προσδιορίζονται στο παράρτημα.  Άρθρο 3  Τα άρθρα 4 έως 15 περιέχουν τους ορισμούς ορισμένων προσαρτημάτων που μπορούν να προσαρτηθούν σε τράτες και που ενδέχεται να φράξουν τα μάτια οποιουδήποτε τμήματος της τράτας ή να μειώσουν τις διαστάσεις του, καθώς και τους όρους με τους οποίους μπορούν να χρησιμοποιηθούν.  Άρθρο 4  Κάτω στρώση  1. Η κάτω στρώση μπορεί να αποτελείται από κάθε κομμάτι ύφασμα, δίχτυ ή οποιοδήποτε άλλο υλικό.  2. Μπορούν να χρησιμοποιηθούν συγχρόνως περισσότερες από μία κάτω στρώσεις και να καλύπτονται μεταξύ τους.  3. Οι κάτω στρώσεις μπορούν να προσαρτηθούν μόνο στην εξωτερική πλευρά της τράτας και μόνο στο κάτω ήμισυ οποιουδήποτε τμήματος της τράτας. Μπορούν να προσδεθούν μόνο στα μπροστινά και πλευρικά χείλη τους.  4. Αν χρησιμοποιούνται θήκες ενίσχυσης ή κυκλικές στρώσεις, η κάτω στρώση μπορεί να προσαρτηθεί μόνο έξω από τις θήκες ενίσχυσης ή τις κυκλικές στρώσεις και με τον τρόπο που προσδιορίζεται στην παράγραφο 3.  Άρθρο 5  Επάνω στρώση  1. Επιτρέπεται η χρησιμοποίηση οποιουδήποτε από τους δύο τύπους της επάνω στρώσης που ονομάζονται τύπος Α και τύπος Β.  2. Η επάνω στρώση τύπου Α αποτελείται από ορθογώνιο κομμάτι διχτυού με μέγεθος ματιού ίσο τουλάχιστο με το μέγεθος ματιού του σάκου. Το πλάτος της πρέπει να είναι τουλάχιστον μιάμισυ φορά όσο το πλάτος του σάκου το οποίο καλύπτεται· τα πλάτη αυτά μετρώνται κάθετα προς τον κατά μήκος άξονα του σάκου. Μπορεί να προσαρτάται με τα μπροστινά και πλευρικά χείλη της μόνο στο επάνω ήμισυ της εξωτερικής επιφάνειας του σάκου. Στην περίπτωση που προσαρμόζεται στο σάκο κοψαδούρος, η επάνω στρώση δένεται κατά τέτοιο τρόπο ώστε να μην εκτείνεται περισσότερο από τέσσερα μάτια μπροστά από τον οπίσθιο κοψαδούρο. Στην περίπτωση που δεν προσαρτάται κοψαδούρος, η επάνω στρώση δένεται κατά τέτοιο τρόπο ώστε να μην καλύπτει περισσότερο από το τελευταίο ένα τρίτο του σάκου. Και στις δύο περιπτώσεις, η επάνω στρώση πρέπει να καταλήγει σε διάστημα όχι μικρότερο από τέσσερα μάτια μπροστά από το σχοινί δεσίματος του σάκου.  3. Η επάνω στρώση τύπου Β αποτελείται από ορθογώνιο κομμάτι διχτυού που πρέπει να είναι από σπάγγο που να έχει την ίδια διάμετρο με το σπάγγο με τον οποίο είναι φτιαγμένος ο σάκος και μέγεθος ματιού διπλάσιο από το μέγεθος ματιού του σάκου. Μπορεί να καλύπτει τελείως το επάνω ήμισυ του σάκου sensu stricto· προσαρτάται μόνο κατά μήκος των τεσσάρων χειλέων του κατά τρόπο ώστε, στα σημεία προσαρμογής, η πλευρά κάθε ματιού να συμπίπτει με τις δύο πλευρές των ματιών του σάκου.  4. Απαγορεύεται η χρησιμοποίηση περισσότερων από μιας επάνω στρώσεων συγχρόνως.  5. Απαγορεύεται να χρησιμοποιείται η επάνω στρώση μαζί με θήκες ενίσχυσης, με εξαίρεση τις τράτες με μικρά μάτια που συμφωνούν με τις διατάξεις του άρθρου 3 και του παραρτήματος ΙΙ του κανονισμού (ΕΟΚ) αριθ. 171/83.  Άρθρο 6  Θήκη ενίσχυσης  1. Θήκη ενίσχυσης είναι ένα κομμάτι διχτυού κυλινδρικού σχήματος που περιβάλλει πλήρως το σάκο της τράτας και είναι δυνατόν να προσαρτάται στο σάκο κατά διαστήματα. Έχει τουλάχιστον τις ίδιες διαστάσεις (μήκος και πλάτος) με το τμήμα του σάκου στο οποίου προσαρτάται.  2. Απαγορεύεται η χρησιμοποίηση περισσοτέρων από μιας θηκών ενίσχυσης, εκτός αν πρόκειται για δίχτυα που συμφωνούν με τις διατάξεις του άρθρου 3 και του παραρτήματος ΙΙ του κανονισμού (ΕΟΚ) αριθ. 171/83, για τα οποία μπορούν να χρησιμοποιηθούν δύο θήκες ενίσχυσης.  3. Το μέγεθος του ματιού είναι τουλάχιστον δύο φορές μεγαλύτερο από το μέγεθος του ματιού του σάκου και σε καμία περίπτωση δεν μπορεί να είναι μικρότερο από 80 mm. Αν χρησιμοποιείται δεύτερη θήκη ενίσχυσης, το ελάχιστο μέγεθος του ματιού της μπορεί να είναι 120 mm.  4. Απαγορεύεται να χρησιμοποιούνται θήκες ενίσχυσης οι οποίες εκτείνονται προς το μπροστινό μέρος του σάκου.  5. Αν μια θήκη ενίσχυσης αποτελείται από τμήματα διχτυού κυλινδρικού σχήματος, τα τμήματα αυτά δεν μπορούν να καλύπτουν το ένα το άλλο με περισσότερα από τέσσερα μάτια στο σημείο της σύνδεσης.  6. Οι θήκες ενίσχυσης που προσαρτώνται σε τράτες με μεγάλα μάτια που αναφέρονται στο άρθρο 2 του κανονισμού (ΕΟΚ) αριθ. 171/83, δεν μπορούν να εκτείνονται περισσότερο από δύο μέτρα μπροστά από τον οπίσθιο κοψαδούρο. 7. Κατά παρέκκλιση από την παράγραφο 1, οι θήκες ενίσχυσης με διαστάσεις μικρότερες από τις διαστάσεις του σάκου μπορούν να προσαρτηθούν σε δίχτυα με μικρά μάτια που συμφωνούν με τις διατάξεις του άρθρου 3 και του παραρτήματος ΙΙ του κανονισμού (ΕΟΚ) αριθ. 171/83.  Άρθρο 7  Περιφερική ή προστατευτική στρώση  1. Η περιφερική ή προστατευτική στρώση είναι ένα μικρό τμήμα διχτυού κυλινδρικού σχήματος που έχει την ίδια περιφέρεια με την περιφέρεια του σάκου ή των θηκών ενίσχυσης, σε περίπτωση που υπάρχουν, και η οποία περιβάλλει το σάκο ή τη θήκη ενίσχυσης στα σημεία που προσαρτάται ο κοψαδούρος.  2. Απαγορεύεται η χρησιμοποίηση κυκλικής στρώσης αν δεν έχει προσαρτηθεί κοψαδούρος στο σάκο.  3. Απαγορεύεται η χρησιμοποίηση κυκλικής στρώσης με μήκος μεγαλύτερο του 1 m.  4. Η κυκλική στρώση μπορεί να προσαρτηθεί μόνο μπροστά και πίσω από κάθε κοψαδούρο.  5. Το μέγεθος του ματιού της κυκλικής στρώσης πρέπει να είναι τουλάχιστον ίσο με το μέγεθος του ματιού του σάκου.  6. Η περιφέρεια της κυκλικής στρώσης συγκρίνεται με την περιφέρεια του σάκου η των θηκών ενίσχυσης, σε περίπτωση που υπάρχουν, αν τραβηχτούν με την ίδια δύναμη.  Άρθρο 8  Σχοινί δεσίματος του σάκου (γάιδαρος)  1. Το σχοινί δεσίματος του σάκου είναι ένα σχοινί που καθιστά δυνατό το κλείσιμο του πίσω μέρους του σάκου ή/και των θηκών ενίσχυσης, είτε με κόμπο που μπορεί να λυθεί εύκολα ή με μηχανικό μέσο.  2. Το σχοινί δεσίματος του σάκου (γάιδαρος) προσαρτάται σε απόσταση όχι μεγαλύτερη απο ένα μέτρο από τα οπίσθια μάτια του σάκου, τα οποία μπορούν να διπλώνονται προς τα πίσω μέσα στο σάκο. Εντούτοις, εάν, σύμφωνα με το άρθρο 14, προσαρτάται ένα στρίφωμα, το σχοινί δεσίματος του σάκου πρέπει να περνάει δια μέσου των τελευταίων, προς τα πίσω, ματιών του σάκου.  3. Μπορούν να χρησιμοποιούνται περισσότερα από ένα σχοινιά δεσίματος του σάκου σε κάθε τράτα. Το σχοινί δεσίματος του σάκου δεν μπορεί να περιβάλλει την κάτω στρώση ή την επάνω στρώση.  Άρθρο 9  Κοψαδούροι  1. Ο κοψαδούρος είναι ένα κομμάτι σχοινιού ή σύρματος που περιβάλλει χαλαρά της περιφέρεια του σάκου ή της θήκης ενίσχυσης, σε περίπτωση που υπάρχει, και προσαρτται σ' αυτόν με κρίκους ή δακτυλίους. Μπορούν να χρησιμοποιηθούν περισσότεροι από ένας κοψαδούροι οποιαδήποτε στιγμή.  2. Το ελάχιστο μήκος τους πρέπει να είναι σύμφωνο με τους κανόνες που ρυθμίζουν τα των περιφερικών νευρώσεων, όπως καθορίζεται στο άρθρο 10, εκτός από τον πλησιέστερο στο σχοινί δεσίματος του σάκου κοψαδούρο, ο οποίος μπορεί να είναι μικρότερος.  Άρθρο 10  Περιφερικές νευρώσεις  1. Οι περιφερικές νευρώσεις είναι σχοινιά με μορφή δυκτυλίου που περιβάλλουν το σάκο ή τη θήκη ενίσχυσης σε κανονικά διαστήματα και προσαρτώνται σ' αυτόν.  2. Το μήκος της περιφερικής νεύρωσης δεν είναι μικρότερο από το 40 % της περιφέρειας του σάκου, η οποία μετράται με τον αριθμό που προκύπτει αν πολλαπλασιαστεί ο αριθμός των ματιών της περιφέρειας του σάκου με το πραγματικό μέγεθος του ματιού, με εξαίρεση την περιφερική νεύρωση που βρίσκεται πιο πίσω από όλες τις άλλες και ονομάζεται «οπίσθια νεύρωση», αν προσαρτάται σε απόσταση που δεν ξεπερνά τα δύο μέτρα από τα μάτια του σχοινιού του δεσίματος του σάκου, που μετράται αν τα μάτια τραβηχθούν κατά μήκος.  3. Η απόσταση που χωρίζει δύο διαδοχικές περιφερικές νευρώσεις δεν πρέπει να είναι μικρότερη από 1 m.  4. Η περιφερική νεύρωση μπορεί να περιβάλλει τις θήκες ενίσχυσης αλλά δεν μπορεί να περιβάλλει την επάνω ή την κάτω στρώση.  Άρθρο 11  Κώνος  1. Κώνος είναι ένα κομμάτι διχτυού που έχει μέγεθος ματιών τουλάχιστον ίσο με το μέγεθος των ματιών του σάκου, δένεται στο εσωτερικό της τράτας κατά τρόπο που να επιτρέπει στα αλιεύματα να περνούν από το μπροστινό στο οπίσθιο μέρος της τράτας, αλλά περιορίζει τη δυνατότητα επιστροφής τους.  2. Ο κώνος προσαρτάται στη μπροστινή άκρη της αλλά μπορεί να προσαρτηθεί στα πλευρικά χείλη της μέσα στο σάκο ή στο μπροστινό τμήμα του σάκου.  3. Η απόσταση από το μπροστινό σημείο προσαρμογής του κώνου και την οπισθία άκρη του σάκου πρέπει να είναι τουλάχιστον τριπλάσιο από το μήκος του κώνου.  Άρθρο 12  Δίχτυ-κόσκινο  1. Το δίχτυ-κόσκινο είναι ένα κομμάτι διχτυού με μέγεθος ματιών που πρέπει να είναι τουλάχιστον διπλάσιο από το μέγεθος ματιών του σάκου.  2. Το δίχτυ-κόσκινο προσαρμόζεται μέσα στην τράτα μπροστά από το σάκο και δεν πρέπει να εκτείνεται μέσα στο σάκο περισσότερο από το 1/3 του μήκους του σάκου.  Μπορεί να προσαρτηθεί στην τράτα με όλα του τα άκρα. 3. Μπορούν να χρησιμοποιηθούν συγχρόνως μέχρι δύο δίχτυα-κόσκινα, υπό τον όρο ότι προσαρτώνται στο επάνω και κάτω ήμισυ της τράτας αντιστοίχως και δεν καλύπτουν το ένα το άλλο σε κανένα σημείο.  Άρθρο 13  Σχοινιά ενίσχυσης  1. Σχοινί ενίσχυσης είναι κάθε σχοινί, εκτός από την πλευρική νεύρωση, που προσαρτάται σε οποιοδήποτε τμήμα της τράτας.  2. Απαγορεύεται να προσαρτώνται σχοινιά ενίσχυσης μέσα στο σάκο.  Άρθρο 14  Στρίφωμα  1. Το στρίφωμα είναι ένα κομμάτι διχτυού που προσαρτάται μέσα στο σάκο στην οπίσθια άκρη του. Το στρίφωμα μπορεί να διπλώνεται προς τα πίσω μέσα στο σάκο.  2. Το μέγεθος του ματιού δεν μπορεί να είναι μικρότερο από το μέγεθος ματιού του σάκου.  3. Το στρίφωμα προσαρτάται στο μπροστινό χείλος του σάκου και όχι πιο μπροστά από τα τελευταία πέντε μάτια του σάκου και δεν πρέπει να εκτείνεται προς τα πίσω περισσότερο από ένα μέτρο από το οπίσθιο τμήμα των τελευταίων ματιών του σάκου.  Άρθρο 15  Ενδιάμεσο ράψιμο του σάκου-παντελόνι  Τα μάτια μπορούν να ραφούν μαζί κατά τρόπο που να σχηματίζουν ένα σάκο-παντελόνι, συνδέοντας κατά μήκος το επάνω και το κάτω ήμισυ του σάκου.  Άρθρο 16  Ο παρών κανονισμός αρχίζει να ισχύει την τριακοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Δεκεμβρίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 24 της 27. 1. 1983, σ. 14.  (2) ΕΕ αριθ. L 253 της 21. 9. 1984, σ. 1.   ΠΑΡΑΡΤΗΜΑ  Προσδιορισμός ορισμένων τεχνικών όρων, καθώς και ορισμένων προσαρτημάτων ή κατασκευών που συνήθως αποτελούν αναπόσπαστο τμήμα της τράτας ή μπορούν να χρησιμοποιούνται με τράτα  Σάκος  Ο σάκος είναι το τελευταίο οπίσθιο τμήμα της τράτας. Έχει είτε κυλινδρικό σχήμα, καθόλο το μήκος του, ή σχήμα που λεπτύνεται βαθμιαία κατά το ένα άκρο.  Ο σάκος περιλαμβάνει το σάκο sensu stricto και την κόψη (το προτελευταίο τμήμα).  Σάκος sensu stricto  Ο σάκος sensu stricto αποτελείται από ένα ή περισσότερα τμήματα (κομμάτια διχτυού) με το ίδιο μέγεθος ματιού, που συνδέονται πλευρικά το ένα με το άλλο κατά μήκος των πλευρών τους κατά τον άξονα της τράτας με ένα ράψιμο στο οποίο μπορεί επίσης να προσαρτηθεί μία πλευρική νεύρωση.  Κόψη (προτελευταίο τμήμα)  Η κόψη (προτελευταίο τμήμα) είναι το τμήμα του διχτυού που αποτελείται από δύο ή περισσότερα φύλλα διχτυού που βρίσκονται ακριβώς μπροστά από το σάκο sensu stricto.  Δέσιμο  Το δέσιμο είναι μια ραφή μεταξύ δύο φύλλων διχτυού, φτιαγμένο από αρκετές σειρές ματιών, οι οποίες είναι δεμένες μαζί προκειμένου να δυναμώσουν τη ραφή.  Πλευρική νεύρωση  Η πλευρική νεύρωση είναι ένα σχοινί που κατευθύνεται κατά μήκος του δεσίματος και προσαρτάται επάνω σε αυτό.  Πλωτήρας  Ο πλωτήρας είναι επιπλέουσα συσκευή που χρησιμοποιείται για να ανυψώνει ή να καθορίζει τη θέση της τράτας.  Αετός  Ο αετός είναι συσκευή που χρησιμοποιείται για να ανυψώνει το εμπρόσθιο τμήμα της τράτας (στόμα).  Ηλεκτρομηχανικές συσκευές  Οι ηλεκτρομηχανικές συσκευές, όπως οι μετατροπές που χρησιμοποιονυται για να δίνουν πληροφορίες σχετικά με τη θέση της τράτας στο νερό, το σχήμα της, καθώς και μέχρι πόσο είναι γεμάτη με ψάρια.